นาโนไฟแนนซ์โตธุรกิจกู้หมุน
บริษัทจดทะเบียนกลุ่มนาโนไฟแนนซ์ไตรมาส 2 กำไรโต 56% จากช่วงเดียวกันของปีก่อน ผลจากธุรกิจกู้เป็นทุนหมุนเวียน
18 ส.ค. 2560

บริษัทจดทะเบียนกลุ่มนาโนไฟแนนซ์ไตรมาส 2 กำไรโต 56% จากช่วงเดียวกันของปีก่อน ผลจากธุรกิจกู้เป็นทุนหมุนเวียนกลุ่มธุรกิจนาโนไฟแนนซ์ 5 บริษัทแจ้งกำไรไตรมาส 2 รวมกัน 1,750 ล้านบาท เพิ่มขึ้น 56% จากช่วงเดียวกันของปีก่อน ส่งผลให้ครึ่งแรกปีนี้มีกำไร 3,481 ล้านบาท เพิ่มขึ้น 60% จากช่วงเดียวกันของปีก่อนทั้งนี้ บริษัทที่มีกำไรเติบโตสูงสุด คือ บริษัท เอเชีย แคปปิตอล กรุ๊ป มีกำไร 91 ล้านบาท เติบโต 237% จากช่วงเดียวกันของปีก่อน ส่งผลให้ครึ่งแรกปีนี้มีกำไร 164 ล้านบาท เติบโต 281% รองลงมา คือ บริษัท เมืองไทย ลิสซิ่ง มีกำไร 571 ล้านบาท เติบโต 90% จากช่วงเดียวกันของปีก่อน ส่งผลให้ครึ่งแรกปีนี้มีกำไร 1,107 ล้านบาท เพิ่มขึ้น 91% อันดับสาม บริษัท ศรีสวัสดิ์ คอร์ปอเรชั่น มีกำไร 630 ล้านบาท เพิ่มขึ้น 45% จากช่วงเดียวกันของปีก่อน ส่งผลให้ครึ่งแรกปีนี้มีกำไร 1,320 ล้านบาท เพิ่มขึ้น 55% อันดับสี่ บริษัท กรุ๊ปลีส มีกำไร 338 ล้านบาท เพิ่มขึ้น 32% จากช่วงเดียวกันของปีก่อน ส่งผลให้ครึ่งแรกปีนี้มีกำไร 666 ล้านบาท เพิ่มขึ้น 39% จากช่วงเดียวกันของปีก่อนอันดับห้า บริษัท ฐิติกร มีกำไร 120 ล้านบาท เพิ่มขึ้น 14% จากช่วงเดียวกันของปีก่อน ส่งผลให้ครึ่งแรกปีนี้มีกำไร 224 ล้านบาท เพิ่มขึ้น 3.7%น.ส.สุกัญญา สุขเจริญไกรศรี ประธานเจ้าหน้าที่บริหาร บริษัท เอเชีย แคปปิตอล กรุ๊ป เปิดเผยว่า กำไรที่เพิ่มขึ้น เนื่องมาจากการปล่อยสินเชื่อให้ผู้ประกอบการทุกขนาด จากความต้องการใช้เงินทุนหมุนเวียน โดยพอร์ตสินเชื่อไตรมาส 2 อยู่ที่ 4,200 ล้านบาท และมั่นใจว่าจะเป็นไปตามเป้าหมาย 6,000 ล้านบาท ปีนี้ด้าน นายชูชาติ เพ็ชรอำไพ ประธานกรรมการบริหาร บริษัท เมืองไทย ลิสซิ่ง คง เป้ายอดสินเชื่อใหม่ในปีนี้จะขยายตัว 50% จากปีก่อนปล่อยสินเชื่อ 3.7 หมื่นล้านบาท และปี 2561 คาดจะขยายตัวที่ 40% โดยมั่นใจว่าครึ่งปีหลังนี้จะทำได้ดีกว่าครึ่งปีแรก